Elvira García Campos: Cal acabar amb la injustícia dels desnonaments i cal acabar ja
13/11/2012

# Elvira García Campos: Cal acabar amb la injustícia dels desnonaments i cal acabar ja

*   13/11/2012
*   [Imprimir](#)
*   Compartir
*    https://www.alaquas.org/documento.asp?id\_do=13514

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13514%2F0&title=Ajuntament%20d%27Alaqu%C3%A0s.%20Premsa.Elvira%20Garc%C3%ADa%20Campos%3A%20Cal%20acabar%20amb%20la%20injust%C3%ADcia%20dels%20desnonaments%20i%20cal%20acabar%20ja)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13514/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13514/13112012558355_259351374176639_1240296221_n_Form_4.jpg)](https://www.alaquas.org/ficheros/documentos/2012/2/13514/13112012558355_259351374176639_1240296221_n_Form_10.jpg "<a href='https://www.alaquas.org/ficheros/documentos/2012/2/13514/13112012558355_259351374176639_1240296221_n_Form_10.jpg' target=_blank><i class='fa fa-external-link' aria-hidden='true'></i>.Elvira García Campos: Cal acabar amb la injustícia dels desnonaments i cal acabar ja</a>")

El Govern Municipal ha decidit que la Policia Local d'Alaquàs no col·laborarà en les execucions hipotecàries

L'Alcaldessa d'Alaquàs, Elvira García Campos, ha decidit posicionar-se clarament en contra dels desnonaments i anar més enllà de la tasca fins ara desenvolupada per l'Ajuntament d'Alaquàs en aquest drama: "Seré la primera que em pose davant de la porta d'una casa que vaja a ser desnonada a Alaquàs", ha assegurat.

L'Alcaldessa ha volgut així donar un pas endavant en la lluita contra els desnonaments, perquè cap veí de la localitat perda el seu habitatge. Aquesta declaració ve acompanyada de l'anunci que la Policia Local no col·laborarà en les execucions hipotecàries.

També vol manifestar, com a Alcaldessa de Alaquàs, l'exigència a les dues formacions polítiques majoritàries perquè aconsegueixen immediatament un acord per a acabar amb aquesta injusta i dramàtica situació per la qual estan passant molts veïns i veïnes del nostre poble.

Ja fa un any que des del govern municipal es vénen prenent mesures per a frenar les lamentables condicions en què es desenvolupen aquests processos. Les mesures més importants realitzades fins ara són:

1.- A Setembre de 2011, vam aprovar per unanimitat de tots els membres de la Corporació una moció per a sol·licitar al Govern d'Espanya que modificara la Llei Hipotecària per a regular la dació en pagament i mentre aquesta es produira es paralitzaren tots els desnonaments.

2.- Fruit d'aquesta moció es va constituir una comissió de seguiment dels desnonaments en el nostre poble composada per membres de la Plataforma d'Afectats per la Hipoteca i el Govern Municipal.

3.- A maig de l'any 2011 vam aprovar per unanimitat de tots els membres de la Corporació, una altra moció, redactada conjuntament amb la Plataforma d'Afectats per la Hipoteca, de suport a la Iniciativa Legislativa Popular de regulació de la dació en pagament.

4.- Des del Govern Municipal hem buscat totes les fórmules administratives que ens permet la llei per a eliminar les traves que pogueren afectar a cada veí o veïna i poder així fer efectiva la dació en pagament amb la seua entitat financera.

5.- Hem remès diferents escrits, dirigits per la Sra. Alcaldessa a l'autoritat judicial competent encarregada de dictar sentència de desnonament, acompanyats d'informes socials.

6.- Tramitació d'urgència d'Expedients de "insolvència" dels usuaris, sense tenir en compte antecedents d'impagaments, perquè el desnonament no genere més deute als veïns i veïnes del nostre poble.

7.- Posada a la disposició de la Plataforma d'Afectats per la Hipoteca dels serveis jurídics i econòmics de l'Ajuntament d'Alaquàs per a l'assessorament als afectats.

8.- Col·laboració activa amb la Plataforma d'Afectats per la Hipoteca en la realització d'activitats de sensibilització i suport a la iniciativa legislativa popular per a la dació en pagament, així com de la suspensió cautelar dels desnonaments.

Lamentablement, aquest és un drama que lluny de disminuir va en augment i la societat civil que sempre va per davant de la legislació vigent exigeix de nosaltres, els seus representants polítics, més accions i major contundència d'aquestes perquè més enllà de pal·liar qüestions puntuals acabem amb aquest greu problema de manera definitiva.

Per tant es fa necessari posar de manifest que els Alcaldes i les Alcaldesses, com representants polítics més pròxims a la ciutadania "donem un pas endavant i ens posicionem de manera radical, clara i contundent, "Cal acabar amb aquesta injustícia social i cal acabar ja".